En bedømmelseskomité under Nordisk Råd har torsdag middag afgjort, at modtageren at dette års litteraturpris bliver den danske forfatter Naja Marie Aidt for novellesamlingen "Bavian". - Det er jo et lotterispil, men det havde da været rart med sådan en anerkendelse, siger Jens Smærup Sørensen til TV2/NORD. Flere anmeldere i Skandinavien havde ellers på forhånd udråbt morsingboen Jens Smærup Sørensen til storfavorit med romanen "Mærkedage", der er en stor roman om tre velvoksne fester i to forskellige slægter, begge hjemmehørende i landsbyen Staun, ved Limfjorden som Jens Smærup Sørensen selv stammer fra. I romanen berettes der om en konfirmation i 1934, et sølvbryllup i 1967 og en 60 års-fødselsdag i 2003. Romanen er derfor også beretning om Stauns historie og om den danske landsbys historie som sådan.

Opsummering:
Den på Mors bosatte forfatter Jens Smærup Sørensen får ikke Nordisk Råds litteraturpris 2008 på 350.000 kroner. Han var ellers spået en stor chance